Korkorakedoj

La Korkorakedoj (Corcoracidae) estas tre malgranda familio en la ordo de la Paseroformaj birdoj (Passeriformes). Ĝi entenas nur du genrojn, kaj ĉiu genro havas nur unu specion. Ambaŭ specioj estas endemiaj en Aŭstralio.

En la konduto la parenceco inter ambaŭ specioj estas senpere evidenta: Ambaŭ estas alte sociemaj, pasigas multan tempon nutraĵon serĉante je specifa irmaniero tra falinta foliaro, preskaŭ konstante vokante unu al la alia; kaj ambaŭ specioj reagas al alvenantaj homoj per tuja komuna forflugado en proksiman arbon, kie ili atendas la finon de la perturbo, ofte proksime grupiĝante duope, triope, sinpurigante.

La angla nomo por Strutideo Apostlebird (Apostolbirdo), substrekas la sociemon, ĉar pri la apostoloj estas dirite, ke ili estis dek duope kune. Fakte la birdoj grupiĝas ses- ĝis dudekope.

 Specioj 
 Nigrabeka korkorako, Corcorax melanorhamphos, simple: Korkorako
 Cindra strutideo, Struthidea cinerea, simple: Strutideo aŭ apostolbirdo.

 Bildaro 

 Eksteraj ligiloj 

 Corcoracidae videos on the Internet Bird Collection

Kategorio:Paseroformaj